മംഗലാട്ട് രാഘവന് അന്തരിച്ചു തലശേരി: മയ്യഴി വിമോചനസമര നേതാവും കവിയും പത്രപ്രവര്ത്തകനുമായിരുന്ന മംഗലാട്ട് രാഘവന് 101 അന്തരിച്ചു. തലശേരി ചേറ്റംകുന്ന് സ്വദേശിയാണ്. സോഷ്യലിസ്റ്റ് നേതാവായിരുന്ന ഇദ്ദേഹം മയ്യഴി സ്വതന്ത്രമായതിനുശേഷം പത്രപ്രവര്ത്തകനായി. ഔദ്യോഗിക ജീവിതത്തില്നിന്ന് പിരിഞ്ഞതിനുശേഷം സാഹിത്യരചനയില് സജീവമായി. ഫ്രഞ്ച് കവിതകള്, ഫ്രഞ്ച് പ്രണയകവിതകള്, വിക്ടര് ഹ്യൂഗൊയുടെ കവിതകള് എന്നിവയാണ് പ്രസിദ്ധീകരിക്കപ്പെട്ട പുസ്തകങ്ങള്. ഫ്രഞ്ച് കവിതകള് എന്ന വിവര്ത്തന ഗ്രന്ഥത്തിന് കേരള സാഹിത്യ അക്കാദമി പുരസ്കാരം ലഭിച്ചിട്ടുണ്ട്. മംഗലാട്ട് ചന്തുകുഞ്ഞിപ്പുരയില് മാധവി ദന്പതികളുടെ മകനാണ്. ഭാര്യ: കെ.വി. ശാന്ത. ഭാര്യ. മക്കള്: ദിലീപ്, രാജീവ്, ശ്രീലത, പരേതനായ പ്രദീപന്.ഫ്രഞ്ച് ആധിപത്യത്തില്നിന്ന് മാഹിയെ മോചിപ്പിക്കാന് കഠിനാദ്ധ്വാനം ചെയ്ത നേതാവായിരുന്നു മംഗലാട്ട് രാഘവന്. ഫ്രഞ്ച് അധീന മയ്യഴിയില് 1921 സെപ്റ്റംബര് 20നായിരുന്നു ജനനം. മയ്യഴിയിലെ എക്കോല് സെംത്രാല് എ കൂര് കോംപ്ലമാംതേര് എന്ന ഫ്രഞ്ച് സെന്ട്രല് സ്കൂളില് ഫ്രഞ്ച് മാധ്യമത്തിലായിരുന്നു വിദ്യാഭ്യാസം. പഠനം പൂര്ത്തിയാക്കുന്നതിനുമുമ്ബ് മയ്യഴി വിമോചനപ്രസ്ഥാനത്തില് സജീവമായി. 1942ല് മയ്യഴിയിലെ മാതൃഭൂമി ലേഖകനായി പത്രപ്രവര്ത്തകജീവിതം ആരംഭിച്ചു. മയ്യഴി വിമോചനസമരത്തിന് നേതൃത്വം നല്കിയ മഹാജനസഭയിലെ സോഷ്യലിസ്റ്റ് ധാരയുടെ നേതാവാണ്. 1942ലെ ക്വിറ്റ് ഇന്ത്യാ സമരത്തില് ചോമ്ബാല് റെയില്വേ സ്റ്റേഷന് തീവച്ച കേസില് പ്രതി ചേര്ത്ത് ഫ്രഞ്ച് പോലീസ് തടവിലാക്കി ബ്രിട്ടീഷ് പോലീസിന് കൈമാറി. ചോമ്ബാലിലെ എംഎസ്പി ക്യാമ്ബില് കഠിനമായ മര്ദനത്തിനിരയായി.ബ്രിട്ടീഷ് ആധിപത്യത്തിന്റെ തകര്ച്ചയ്ക്കുശേഷം ശക്തമായ മയ്യഴി വിമോചനസമരത്തിന്റെ നേതൃനിരയില് ഐ.കെ. കുമാരന്, സി.ഇ. ഭരതന് എന്നിവരോടൊപ്പം പ്രവര്ത്തിച്ചു. ഫ്രഞ്ച് ഭരണം തുടരണോയെന്ന കാര്യം നിശ്ചയിക്കാന് ജനഹിതപരിശോധന നടത്തണമെന്ന ഫ്രഞ്ച് നിലപാടിനെതിരേ ശക്തമായ നിലപാട് സ്വീകരിച്ച് ആശയപ്രചാരണം നടത്തി. വോട്ടര് കാര്ഡ് നല്കുന്നതിലെ ക്രമക്കേടിനെതിരേ മയ്യഴി മെറിയില് മേയറുടെ ഓഫീസ് നടന്ന സത്യഗ്രഹസമരത്തിനുനേരെ ഫ്രഞ്ച് അനുകൂലികള് അതിക്രമം നടത്തുകയും ഐ.കെ.കുമാരനെ ആക്രമിക്കാന് ശ്രമിക്കുകയും ചെയ്തതിനെത്തുടര്ന്ന് നടന്ന മയ്യഴി പിടിച്ചെടുക്കലിന് നേതൃത്വം നല്കി. മയ്യഴിയിലെ ഫ്രഞ്ച് സ്ഥാപനങ്ങളെല്ലാം കീഴടക്കി മുന്നേറിയ സമരഭടന്മാര്ക്കെതിരേ നിറത്തോക്കുകളുമായി വന്ന ഫ്രഞ്ച് പട്ടാളത്തിനുനേരെ ഇത് ഇന്തോചൈനയല്ല, ഗാന്ധിജിയുടെ ഇന്ത്യയാണ്, വെടിവയ്ക്കുന്നെങ്കില് ആദ്യം ഈ മാറിലേക്ക് വെടിവയ്ക്കൂ എന്ന് വെല്ലുവിളിച്ചുകൊണ്ട് എടുത്തു ചാടി. സമരഭടന്മാരുടെ വീര്യം ഉത്തേജിപ്പിച്ച ഈ സാഹസിക നടപടിയെത്തുടര്ന്ന് പിന്വാങ്ങിയ ഫ്രഞ്ച് പോലീസിനെയും സൈന്യത്തെയും കീഴടക്കിയും ഫ്രഞ്ച് അഡ്മിനിസ്ട്രേറ്ററെ തടവിലാക്കിയുമാണ് മുന്കൂട്ടി ആസൂത്രണം ചെയ്തതല്ലാത്ത ഈ സമരം 1948 ഒക്ടോബര് 21ന് അവസാനിച്ചത്. വിപ്ലവത്തെ തുടര്ന്ന് സ്വതന്ത്രമാക്കപ്പെട്ട മയ്യഴിയുടെ ഭരണത്തിനായി രൂപീകരിച്ച ജനകീയ ഗവണ്മെന്റില് അംഗമായിരുന്നു. ഫ്രഞ്ച് സൈന്യം വന്ന് മയ്യഴി തിരിച്ചുപിടിച്ചതോടെ മഹാജനസഭാനേതാക്കളോടൊപ്പം രാഷ്ട്രീയാഭയാര്ഥിയായി മയ്യഴിക്കു പുറത്ത് കടന്നു. വിപ്ലവക്കേസില് ഫ്രഞ്ച് കോടതി 20 വര്ഷം തടവും ആയിരം ഫ്രാങ്ക് പിഴയും വിധിച്ചു. ഫ്രഞ്ച് സര്ക്കാര് എക്സ്ട്രാഡിഷന് വാറന്റ് പുറപ്പെടുവിച്ചുവെങ്കിലും പിടികൊടുക്കതെ ഫ്രഞ്ച വിമോചനസമരത്തിന് നേതൃത്വം നല്കി. 1954ല് മയ്യഴി വിമോചിപ്പിക്കാനായി മാഹി പാലത്തിനരികില്നിന്ന് പുറപ്പെട്ട വിമോചനമാര്ച്ചിലും പങ്കെടുത്തു. വിമോചനസമരകാലത്ത് ഫ്രഞ്ച് ഭരണാധികാരികളുമായി ഇന്ത്യന് നേതാക്കളും ഉദ്യോഗസ്ഥരും നടത്തിയ ചര്ച്ചകളില് മഹാജനസഭയെ പ്രതിനിധീകരിച്ചും പരിഭാഷകനായും പങ്കാളിയായിരുന്നു. സ്വതന്ത്ര മയ്യഴിയില് രൂപീകരിക്കപ്പെട്ട താത്കാലിക സര്ക്കാരില് അംഗമായിരുന്നു.മയ്യഴി സ്വതന്ത്രമായതിനുശേഷം മുഴുസമയ പത്രപ്രവര്ത്തകനായി കെ.പി. കേശവമേനോന്, കെ. കേളപ്പന് എന്നിവരുടെ സഹപ്രവര്ത്തകനായി മാതൃഭൂമിയില് പ്രവര്ത്തിച്ചു. അക്കാലത്ത് എംആര്, ആര്എം എന്നീ പേരുകളില് എഴുതിയ സാമൂഹികരാഷ്ട്രീയ ലേഖനങ്ങള് ശ്രദ്ധേയമായ വായനാവിഭവങ്ങളായിരുന്നു.ഫ്രഞ്ച് കവിതകള്, ഫ്രഞ്ച് പ്രണയകവിതകള്, വിക്ടര് ഹ്യൂഗൊയുടെ കവിതകള് എന്നിവയാണ് പ്രസിദ്ധീകരിക്കപ്പെട്ട പുസ്തകങ്ങള്. വിവര്ത്തനത്തിന് കേരള സാഹിത്യ അക്കാദമി അവാര്ഡ്, അയ്യപ്പപണിക്കര് പുരസ്കാരം, എം.എന്. സത്യാര്ഥി പുരസ്കാരം, മയില്പ്പീലി പുരസ്കാരം എന്നിവ കരസ്ഥമാക്കിയിട്ടുണ്ട്.മംഗലാട്ട് രാഘവന്റെ നിര്യാണത്തില് സിപിഎം പോളിറ്റ്ബ്യൂറോ അംഗം കോടിയേരി ബാലകൃഷ്ണന് അനുശോചിച്ചു.